RT วิ่งแรง 8% โบรกฯ มองเซนติเมนต์ “บวก” คว้างานใหม่ต่อเนื่อง
RT วิ่งแรง 8% ราคาหุ้นแตะ 2.46 บ. โบรกฯ มองเซนติเมนต์เชิง “บวก” หลังคว้างานใหม่ต่อเนื่อง อย่างที่คาดการณ์ไว้ ยังคงคำแนะนำ “ถือ”
RT วิ่งแรง 8% ราคาหุ้นแตะ 2.46 บ. โบรกฯ มองเซนติเมนต์เชิง “บวก” หลังคว้างานใหม่ต่อเนื่อง อย่างที่คาดการณ์ไว้ ยังคงคำแนะนำ “ถือ”
13 ก.ย. 2564

ผู้สื่อข่าวรายงานว่า ราคาหุ้น บริษัท ไร้ท์ทันเน็ลลิ่ง จำกัด (มหาชน) หรือ RT ล่าสุด ณ เวลา 14.38 น. อยู่ที่ 2.46 บาท บวก 0.18 บาท หรือ 7.89% สูงสุดที่ 2.52 บาท ต่ำสุดที่ 2.28 บาท ด้วยมูลค่าซื้อขาย 93.56 ล้านบาท

ทั้งนี้ บล.เคทีบีเอสที ระบุในบทวิเคราะห์ (7 ก.ย.2564) มองเป็น sentiment เชิงบวกต่อ RT จากโมเมนตัมงานใหม่ที่มีเข้ามาอย่างต่อเนื่อง ซึ่งเป็นไปตามที่บริษัทเปิดเผยก่อนหน้านี้ว่ามีโครงการที่กำลังรอประกาศผลผู้ชนะอย่างเป็นทางการและรอลงนามสัญญารวมราว 1 พันล้านบาท
ทั้งนี้ หากรวมทั้ง 3 โครงการ จะส่งผลให้นับตั้งแต่ต้นปี บริษัทมีการรับงานใหม่รวม 1.8 พันล้านบาท ซึ่งยังใกล้เคียงกรอบคาดการณ์ทั้งปีของที่ 2.2 พันล้านบาท ทำให้ยังคงประมาณการกำไรปกติปี 2564 ที่ 115 ล้านบาท ลดลง 51% เมื่อเทียบจากปีก่อน แม้โมเมนตัมการรับงานใหม่ยังดีต่อเนื่อง แต่ยังมีความกังวลต่อปัญหาการขาดแคลนแรงงานของบริษัทที่ปัจจุบันหาทดแทนได้ค่อนข้างยาก ซึ่งเริ่มส่งผลกระทบต่อการล่าช้าของโครงการและการจัดการต้นทุน สำหรับ RT ยังคงคำแนะนำ “ถือ” ที่ราคาเป้าหมาย 2.10 บาท อิง PER ที่ 20 เท่า